LidanRubinov/Halacha-QA huggingface dataset:
שאלה: כיצד לתקן מזל רע וחלומות: בזמן האחרון ה ישמור פוקדים אותי דברים לא נעימים. סיכסוכים כבדים במשפחה שנוצרים מדברים הזויים,סיכסוכים עם חברים וסיכסוך עם בעלי.מיותר לציין שכל הפיצוצים האלה נעשים משטות שלא זוכרים בכלל ומרחיקים לכת מהצד השני כלפיי. בנוסף אני חולמת חלומות ה ישמור שהפרושים עליהם לא ממש טובים ובאופן כללי הרוח הרעה לא עוזבת או מרפה ממני. לצערי אני לא מכירה רבנים שאוכל להתייעץ עימם ולכן נורא קשה לי אני רוצה להבין איך להמתיק או להבין ממה הכול נובע כי אני נורא משתדלת לפשפש במעשיי אני רוצה לדעת מה מעכב אותי או אם ניתן לשדך לי רבנית שאוכל להתייעץ איתה רצוי אישה שמבינה ולא קיצונית כי לצערי אני חילונית אבל שומרת טהרה וכדו אשמח לדעת מה עליי לעשות על מנת לפתוח את המזל מה עליי לעשות כדי להמתיק את כל הסביבה הרעה שפוקדת אותי אשמח לתשובה :)
תשובה: כאשר קוראים את הדברים, קשה לאמר שאת חילונית. אבל ודאי אם את כותבת כך צריך לכבד זאת. עלינו לזכור שלמרות שיש ביהדות הרבה מימדים רוחניים שנתפסים לעיתים כמו דברים מיסטיים - הרבנים לא נועדו  לפתוח מזל  כמו קוסמים. היהדות דורשת מהאדם עצמו לעשות שינוי - האדם צריך לקחת אחריות לתקן את דרכו, ואז ממילא יפתח המזל שלו. את צריכה לעשות שינויים בעצמך, הם יגרמו "להמתיק את כל הסביבה הרעה שפוקדת אותי". הפתרון הוא פשוט אבל לא קל: אם את תעשי שינוי ביחס שלך לסביבה - כל הסביבה שלך תשתנה, לאחר שהסביבה הרעה תשתנה במציאות, גם החלומות הרעים יסתלקו. לכל סיכסוך צריך שניים. אם צד אחד מחליט להמנע מסכסוך, לא יהיה סכסוך. אם את תחליטי (זה בכלל לא קל!) שאת לא נכנסת למריבות הללו - הכל ישתנה לטובה. את יכולה לשתף את בעלך בדבר. לשוחח אתו (כאשר שניכם רגועים) ולאמר שאת מעוניינת להתחיל מציאות חדשה, נעימה ושלווה. את לא מעוניינת לריב על כל שטות. צריך לשם כך הרבה מאוד כוח וגם הרבה תבונה. זו פעולה ששיכת לעקרון:  תהיה חכם ואל תהיה צודק. כאן אנחנו באים אל הדת: האמונה מעניקה הרבה מאוד כוח לעשות שינוי. את יכולה להתפלל - תפילה היא מקור כוח עצום, התפילה מחזקת את הרצונות שלנו להיות טובים יותר לעשות עם עצמנו שינויים לטובה. הדרך למצוא רבנית שמתאימה לך גם היא פשוטה (ולא קלה!). בכל יישוב יש שעורים של רבניות, תחפשי ביישוב שלך (את יכולה לשאול שכנות דתיות, להסתכל בלוחות מודעות, באתרים שונים) תבואי לשעור ותראי אם הסגנון מתאים לך - אם כן אחרי השעור תגשי לרבנית ותוכלי לשתף אותה במה שאת מבקשת.
שאלה: המשל לתפילין-דחוף!!: הרב שרלו, ביום שישי שאלתי את השאלות הבאות: 1) מה משמעות המלה "תפילין"? 2) ממתי חייבים להניח, ולמה? 3) האם יש פסוק בתורה שמחייב הנחת תפילין דווקא מגיל 13? בתשובה שאלת: האם אלה שיעורי-בית. הריני מבטיח לך חד-משמעית שאלה אינם שיעורי-בית, ואין כל צד של חוסר הגינות בשאלות!! קרוב משפחה שלי (שאין לו גישה לאינטרנט) ביקש אותי לשלוח לך שאלות אלה. הוא התגייס לעזור לסכם הלכות תפילין עבור ילד יהודי-אמריקני הרחוק מהנושא, שאינו יכול ללמוד לבד הלכות אלה. הואיל והוא מקפיד מאוד לבדוק שוש ושוב את דיוק ההלכות שהוא מסכם, הוא ביקש לאשר מראש עם רב שאני מעריך מאוד גם את דבריו בנושא בסיסי זה. אהיה אסיר אם תוכל להשיב לנו על שאלות אלה, כדי שיוכל לסיים את תמצות הלכות התפילין. אני מתנצל על הזמן שאנו גוזלים בשאלות כה-בסיסיות, אולם לנוכח חשיבות הנושא של זיכוי נער הרחוק מהיהדות לקיים מצוות תפילין מתוך הכרה, הרשתי לעצמי לפנות אליך בנושא.
תשובה: אני שמח לענות על השאלה. א. משמעות השם תפילין אינה ברורה כל צרכה. אפשרות אחת היא שהמילה הזו קשורה למילה "תפילה", ואפשרות אחרת שמעלים החוקרים שיש למילה זו קשר עם המונח "קמיע" בצורה זו או אחרת. בכל מקרה, כיום מדובר במילה שהמשמעות שלה לא רלוונטית, והעיקר שיש בה הוא העובדה שהיא מבטאת את תשמיש הקדושה שאותו ציוותה התורה להניח. ב. את התפילין חייבים להתחיל להניח בגיל בר מצווה, ולמעשה מעט לפני כן. לכאורה, היה מקום לחייב את ההנחה כבר מגיל צעיר מאוד, כחלק ממצוות חינוך למצוות. אולם בשל העובדה כי ההלכה מחייבת שמירת גוף נקי בעת הנחת תפילין   נוהגים להניח אותן רק קרוב לגיל בר המצווה כדי להתחנך כיצד להניח, ומיום בר המצווה חייבים ממש במצווה זו. ג. אין פסוק בתורה שהוא ייחודי לתפילין. אולם יש קביעה כללית לגבי מצוות, שחייבים בהן מגיל שלוש עשרה, וקביעה זו מופיעה במסכת אבות פרק ה משנה כא.
שאלה: תפילה ולימוד: 1.אני לא מצליח להתעורר בבוקר לתפילה יש איזשהו פתרון כי אם אני הולך לישון מוקדם אני יתעורר מאוחר? 2.אני עדיין לא מצליח לעורר בי חשק ללימוד אין פתרון?
תשובה: 1. תשים שעון מעורר. 2. תגיד 7 פעמים את הפסוק בתהילים נז  פסוק ט : "עורה כבודי עורה הנבל וכינור אעירה שחר". ותאמר שבזכות פסוק זה תקום בשעה 7 לדוגמא. 3. תתפלל ל-ה  שיעזרך לקום וללמוד בחשק רב את תורתנו הקדושה. 4. תגיד את תפילת רבי נחוניא בן הקנה 5. תכוון היטיב בברכת השיבנו אבניו לתורתך, וכן ב- "אהבת עולם אהבתנו"שהקדוש ברוך הוא יתן לך חשק ללימוד. 6. תלך למקווה ותטבול מתי שאתה צריך ברכה והצלחה
שאלה: מנהג מוזר????: ביתי נישאה ב"ה לבחור ספרדי ומידי פעם אני רואה בהתנהגותם מנהגים שזרים לי וברצוני להבינם. בשבת בעלי אב וסב המשפחה בצע את החלה וחילק ממנה לאורחים. ביתי ובעלה קיבלו כמו כולם 2 פרוסות אחת לכל אחד אבל, בעלה של ביתי נגס מפרוסה אחת והעביר לאישתו. מהו המנהג הזה ומה מקורו ועל מה נשען?
תשובה: לא כל דבר שאנשים נוהגים זהו "מנהג". איני יודע מה המקור לזה, אולי יש לזה, ואולי אין לזה. אשמח לתגובות הקוראים אם הם מכירים מנהג כזה. בכל מקרה מסופר על הגאון הרב משה פיינשטיין זצ"ל שיום אחד הוא רצה להכין קפה עם חלב, והיו לידו 2 שקיות חלב. הרים הוא את שקית החלב של חברה מסויימת- אך לא שפך לכוסו, אלא שפך חלב מהשקית השניה. השמועה התפשטה באמריקה שחברת חלב זו איינה כשירה, וכי הגאון הרב משה פיינשטיין לא סומך עליה. החלו הפסדים עצומים לאותה חברה. התקשר מנהל החברה אל הרב פיינשטיין זצ"ל ושאלו איזו בעיה ראה בכשרותו. וסיפר לו את השמועות. נזכר ר  משה ואמר: אהה. השקית היתה ריקה. לכן לקחתי את השקית השניה. אולי חתנך לא אהב את הלחמניה ונתן לאשתו.
שאלה: תפילה בקברות צדיקים: רציתי לשאול בעניין שממש מציק לי- כל פעם שאני נוסעת לקברי צדיקים (ואני נוסעת הרבה) אני רואה את כל הנשים שמסביבי ולפעמים גם את החברות שלי בוכות וצועקות, ואני ממש לא מצליחה להתחבר לזה. בכלל אני מרגישה שזה ממש לא משנה אם אני מתפללת בבית או בקבר של צדיק. יש כאלה שאומרים שעצם השהות שם משנה את ההרגשה אבל אני ממש לא מבינה את זה. באמת יש הבדל בין תפילה בבית לתפילה בקבר? חוצמזה אני שמתי לב שכשאני נמצאת בתוך מבנה ממש קשה לי להתפלל ולפעמים אני לא מתפללת בכלל, אבל כשאני יוצאת החוצה אני מתפללת ממש טוב. איך אפשר לגרום שגם בתוך מבנה אני יוכל להתפלל? (לא תמיד אני יכולה לצאת החוצה.) רבה!!
תשובה: חברה, לך על השאלה היפה. השאלה של קברי צדיקים היא שאלה מורכבת ביהדות, ניתן לראות דעות ממש הפוכות בנושא. יש מי שראו בקברי צדיקים כשער לשמים, שהצדיקים מולכים את התפילות שלנו הישר לקב"ה, ומלמדים עלינו זכות, ויש מי שראו בזה ממש ההיפך, עד כדי חשש לעבודה זרה ממש שנתפלל לצדיק עצמו, ונשכח שהקב"ה הוא זה שמחליט, ואליו נשלחות התפילות. ברוך השם יש לנו מגוון של דעות, ככה כל אחד יכול למצוא לעצמו את הדרך המתאימה לו ביותר בעבודת השם. אני מבינה את הקושי שלך להתפלל לקבר. גם לי הרבה פעמים קשה עם זה, אבל אין עם זה שום בעיה. אין חובה ללכת לקברי צדיקים, להיפך, זה נועד לעזור לנו, ולא להקשות. אני חושבת שהעיקר זה שבאמצעות קברי הצדיקים תצליחי להתקרב לקב"ה ולהתפלל טוב יותר. אם את מעדיפה להתפלל בחוץ, והתפילה שלך יוצאת שם אמיתית ומדוייקת יותר- זה ממש מצויין. עדיף תפילה אמיתית מחוץ לקבר מתפילה סתם בתוך הקבר. לגבי השאלה השניה- מה לעשות ולא תמיד אנחנו יכולות להתפלל במקום או בזמן שהכי מתאים לנו. לפעמים צריך ללמוד להתפשר ולכוון גם במצבים פחות נוחים. יכול להיות שהמרחבים, הנוף, והשמש עוזרים לך לראות את נפלאות הבריאה ולכוון טוב יותר. לכן אני מציעה, שכשאת בתוך החדר, ולא יכולה לצאת, תנשמי רגע עמוק עמוק, תעצמי עיניים, ותדמייני נוף שאת אוהבת במיוחד. ואז תתחילי להתפלל, בעיניים עצומות, בלי להסתכל מה באמת קורה סביבך. נראה לי זה יעזור לך לכוון בתפילה. בהצלחה, יעל yaelkagam gmail.com
שאלה: נשים וצניעות: לכבוד הרב. ברצוני לשאול שתי שאלות: 1. האם לאישה יש איסור הלכתי לראות נשים בלבוש מינימלי (בגד ים וכו ) 2. האם ישנו איסור או קיימת בעיה באכילת מוצרי חלב שאינם "מהדרין" מראש אסתר
תשובה: 1. סתם כך ללא צורך לא כדאי, אך אין בזה איסור הלכתי. כשהאישה הולכת לצורך - כגון: לים, לבריכה- וכך מתלבשים שם -מותר. לכן לא כדי שהאישה תצפה פרסומות באינטרנט או בטלוויזיה של נשים ההולכות כך, על מנת שנתחנך לצניעות, אך אין בזה איסור הלכתי. לצורך- הכל מותר. 2. מהדרין   כשר לכל הדעות. אין איסור לאכול לא מהדרין. צריך להקפיד בחלב שיה חלב ישראל, וכן אבקת חלב ישראל. מהדרין זה חומרא וחסידות ולא מעיקר הדין (ולגבי חלב נוכרי או אבקת חלב נוכרי לדעת מורנו מרן הראשון לציון הרב מרדכי אליהו זיע"א מעיקר הדין אסור לאוכלם) מי שמקפיד כל הזמן על מהדרין קדוש יאמר לו, וכדאי להקפיד על זה כשאפשר.
שאלה: כשרות עוף ובשר: אני מידי פעם שומעת כל מיני דברים בעניין כשרותם של עופות. אני מעוניינת לקנות עופות בכשרות טובה, ונשמע שלא כל מה שכתוב עליו מהדרין הוא אכן מהדרין. אז אשמח לדעת אלו כשרויות הן כשרויות טובות. כנ"ל לגבי בשר בקר. פעם הסתפקתי בבשר "חלק בית יוסף", והבנתי שגם שם לא ברור שאפשר לסמוך על החותמת, ועדיף לקנות מחפוד וכו. האם זה נכון? אין ברצוני לצאת נגד איזושהי כשרות, רק לדאוג למה שנכנס לפי שיהיה כשר (בלי לחפש קולות והיתרים, אלא כשרות ברמה טובה.) ולא קשור כ"כ - האם אתם יודעים על כשרויות שאצלהם לא מזריקים אנטיביוטיקה וכו? האם אתם מכירים איפה אפשר לקנות עופות ברמת כשרות טובה (וגם יותר בריאים? אודה מאד לתגובתכם המהירה. שלומית
תשובה: מצ"ב רשימת המומלצים שלנו בתחום העופות הבשר
שאלה: ילד בבריכת נשים: יש לי שני שאלות בבקשה: הראשונה: יש לי תינוק בן שנתיים ורציתי לשאול אם זה אפשרי לקחת אותו לבריכה? הבריכה היא של בנות דתיות. והשנייה:אם זה אפשרי לרשום אותו לקייטנה מעורבת?
תשובה: התשובה לשתי השאלות היא: מותר, היות והוא עדיין קטן.
שאלה: איסור אכילת דם: אם נפצעתי. האם מותר למצוץ את הדם? האם צריך לירוק אותו? מה עושים אם אין אפשרות?
תשובה: בעקרון אין איסור לאכול דם אדם. עיין כאן בפרטים ובנימוקים
שאלה: מועדון ריקודים: בקרוב אני יוצאת לשנת שירות בארה"ב. רציתי לדעת האם מותר לי ללכת למועדון ריקודים (שאין בו הפרדה), בהנחה שאין שם יהודים? כלומר כל הרוקדים אחרים הם גויים.
תשובה: לא נראה לי. כאילו, בכלל לא.
שאלה: שנת אבל על אבא: שמי מירב ואני בשנת אבל על אבא שלי.אני אישה נשואה ובעלי רוצה שנצא בחופש הגדול לחו"ל עם הילדה. שאלתי האם מותר לי?. מירב
תשובה: האם "מותר"? לענ"ד מותר. איך את מרגישה עם זה? אם את מרגישה לא נעים, תאמרי לבעלך שאת מרגישה לא נוח לצאת לחו"ל לטיול בשנת האבל על אביך, בלי קשר ל"מה כתוב". האם הוא לא יבין ויכבד?
שאלה: תרומה לאור הרשב"י: לכבוד הרב! שבוע מבורך, אמן. אין בעיה לתרום למוסד כמו אור הרשב"י נכון? זו בעצם תרומה לאברכים שלומדים תורה ומתפללים על שמות רבים מעם ישראל במירון? ובשורות טובות בעזרת השם!
תשובה: אם את ה שואל ת אני מתחיל להרגיש כאילו מדובר במוסד בעייתי, כי אחרת- למה שתהיה בעיה לתרום לישיבה  כולל אברכים  מוסד צדקה וחסד?.
שאלה: שלושת השבועות: זכיתי בכרטיסים לתוכנית x factor והם כוללים בתוכם זכייה נוספת של פרס גדול שאוכל לקבל רק אם אגיע לתוכנית. הכרטיסים הם לשלושת השבועות ורציתי לדעת אם אני יכולה ללכת? שמעתי פעם מרב אחד שאם יש משהו שיכול להתפספס אם לא יעשו אותו כמו מבצע ממש גדול בחנות אז מותר לעשות בשלושת השבועות. אם אני לא ילך אני יפספס את הפרס הגדול שזכיתי בו.
תשובה: התשובה למעשה היא שאסור. אבל יותר ממה שחשוב שתקיימי את ההלכה, חשוב שתתחברי למשמעות שלה. אם חס ו קרוב משפחה או חבר טוב היה נפטר, ברור שלא היינו אפילו חושבים על אירועי בידור ונופש. זו אפילו לא הייתה אופציה. היינו ממש כועסים אם מישהו היה מגיע ומציע לנו כרטיסים להופעה עם אופציה לפרס גדול. זה בכלל לא מתאים למצב רוח עכשיו. אנחנו לפעמים שוכחים ולא מרגישים מספיק מה זה בית המקדש, ואת החוסר הגדול שלו. אבל צריך להבין שבית המקדש הוא הדבר המרכזי ביותר שאמור להיות לנו ביהודים. עם בית מקדש אנחנו בקשר ישיר לאלוקים, בקרבה ואהבה. בלעדיו אנחנו כמו יונה בלי כנפיים. אמנם בחיים, אבל חסרים את הכח המרכזי שלנו. כשמתקרב מועד ה"אזכרה", ואנחנו קולטים שעברה עוד שנה שהיינו מנותקים מהשראת השכינה - אנחנו במצב רוח כזה שלא מתחשק לנו בכלל לרקוד, לנגן, לשמוע שירים ובוודאי שלא ללכת לאירועים. אנחנו רוצים רק להיזכר באבידה שלנו ולפעול לקירוב הגאולה. אנחנו אומרים תיקון חצות, מתפללים ומתעסקים בהבנת עניינו של בית המקדש ושל החוסר בהשראת השכינה. וביום ה"אזכרה" עצמו, אנחנו נזכרים ש"כל דור שלא נבנה בית המקדש לפניו - כאילו חרב בימיו". אנחנו לא מסוגלים לאכול, לשתות או להתרחץ, רק לשבת על הרצפה, להתכנס בעצמנו - "ישב בדד וידום" - ולקונן את אבדתנו. יהי רצון שנבין את החוסר העצום, ומתוך כך נתפלל ונכסוף לו באמת, ואז, כש"רצו עבדיך את אבניה ואת עפרה יחוננו" - "אתה תקום תרחם ציון כי עת לחננה כי בא מועד"!   התשובה ניתנה בידי חתן הרב.
שאלה: בין המיצרים: בתקופת בין המיצרים, עד איזה תאריך מותר ללכת לים?? והאם מותר לקנות מאוורר חדש??
תשובה: לנוהגים כמנהגי אירופה ("אשכנזים") מותר ללכת לים עד ערב ראש חדש אב. ל"עדות המזרח" הנוהגים לפי בעל "שולחן ערוך" מותר ללכת לים עד יום שישי ערב שבת "נחמו" (השבת שלפני ט  באב) ולגבי מאוור- כמו גם מוצרים אחרים- אין לקנותם מ-י"ז בתמוז עד י  באב.
שאלה: למה לתרום מעשר כספים?: הרב, כמו שאני יודע, אפשר לתרום מעשר כספים לצדקה לעניים או לתלמוד תורה. שאלה ראשונה, האם זה נכון? והאם לאלו מיועד בעקרון מעשר הכספים? שאלה שניה, בבית הכנסת ישנם תשמישי קדושה ישנים שדי התבלו כמו טליתות, תמונות קודש, תפילין וכו. האם אפשר לתרום תשמישי קדושה לבית הכנסת מתוך מעשר כספים? ואם כן, האם זה לכתחילה או שמותר אבל עדיף צדקה לעניים?
תשובה: א.מעשר כספים יש לתת בעיקר לעניים, והשאר לענייני מצווה שאין האדם חייב בהם ב.רמ"א (יו"ד ס"ס רמח) כתב בשם מהרי"ל שלא לקנות דברים מעין אלה במעשר כספים, אולם היו שחלקו על זה (דרישה, ש"ך, ט"ז- שאם אינו יכול לתרום זאת ללא המעשר, מותר לקנות בכספי המעשר דברים אלו, חלקם הבינו את זה במהרי"ל עצמו וחלקם הבינו שה חולק על מהרי"ל). למעשה ראוי לתת בעיקר לעניים, ובעיקר לת"ח שבהם
שאלה: כשרות: לאחרונה נודעו לי כמה דיני כשרות שאפרט אותן בהמשך, שבמשפחתי לצערי לא מקפידים או לא מודעים אליהם. ויוצא מצב בו אני לא יכול לאכול חלק מהדברים המבושלים בביתי בגלל בעיות הכשרות. בעז"ה שאגדל ואקים בית, אקפיד על דינים אלו. אבל עד אז, אני לא יכול להמשיך עם המצב הזה ורציתי לשאול על כמה דינים האם אני יכול להקל בהם: 1. מיקרוגל- בביתי מיקרוגל אחד המשמש לחלבי ולבשרי. אמנם יש מכסים אך הם אינם הרמטיים- יש בהם חורים קטנים, וגם הם לא מכסים רק את הכלי שמחומם אלא גם את הצלחת של המיקרוגל. האם מותר לי לאכול דבר שחומם במיקרו? 2. תנור וטוסטר אובן- יש תנור אחד המשמש לבשר וחלב, ממתנים 24 שעות אך לא מנקים את התנור. האם מותר לאכול חלבי בשרי שהתבשל בתנור.? 3. ירקות עלים- לצערי הרב בביתי רואים בהשריית ירקות עלים (כמו- פטרוזיליה, חסה) במי סבון - חומרה. ולא חושבים שזה עיקר הדין. האם בדיעבד ירקות עלים כאלה, שלא הושרו במי סבון, מותרים באכילה? אני יודע שהפתרון הטוב ביותר הוא להסביר להורי, אך אינני חושב שיקשיבו לי. מצטער על השאלה הארוכה והמייגעת. מראש!
תשובה: 1. מותר. 2. מותר. 3. אסור.(תעדכן אותם שאתה אוכל רק ירקות עלים של גוש קטיף או של חברה מפוקחת אחרת)
שאלה: כשרות עוף: האם עופות ובשר בכשרות מהדרין של ספרדים ( למשל הרב מחפוד) מתאים גם כמהדרין לאשכנזים?
תשובה: כן, בד"כ אם קיימת בעיה היא הפוכה, כלומר לספרדים עלולה להיות בעיה עם כשרות של אשכנזים.
שאלה: פת לחם בשבע ברכות: האם חובה לאכל פת לחם בשבע ברכות?
תשובה: לא
שאלה: התרת נדרים: כבוד הרב, האם ניתן להתיר נדר בכל ימי השנה? או שהדבר ייתכן רק בראש השנה וביוה"כ? אשמח מאוד לתשובה במהרה, רחלי
תשובה: אפשר בכל יום מימי השנה
שאלה: למה התורה מאשימה את הדומם בחטאים?: לא מזמן למדתי את ספר בראשית (לבגרות). למדנו על החטא של האדמה שהצמיחה עצים שנותנים פירות במקום עצים שאפשר לאכול כל חלק בהם או משהו כזה. הנוסף, למדנו על כך שהירח התלונן שצריך להיות רק מנהיג אחד ולכן זה נחשב לו חטא וזו הסיבה שהוא קטן יותר מהשמש. שאלתי היא, איך אפשר להאשים את הדומם שהוא חוטא?! הרי הוא דומם?! וסליחה על השאלה החוצפנית, אבל אולי זו פשלה של ה והאדמה יצאה לא כמו שציווה? אשמח לתשובה
תשובה: שאלת שאלות מצוינות בנושא חשוב שנותן לנו פתח להעמיק יותר באגדות ח. באגדות ח יש הרבה עומק ובעיקר מסר אלינו, ולכן ברור שצריך להבין את הדברים לעומקם. חטא האדמה או חטא הירח, זה לא חטא במובן של האשמה, אלא החטאה למטרה, היה כאן סוג של שבר, "האני אשביר ולא אוליד?" מה זה שבר? שבר, הוא לא כמו שהמון חושבים ששבר זה שיברון ואבדון חלילה, אלא שבר זה חבלי לידה, יולדת יושבת על המשבר, כלומר שבטרום כל לידה יש נסיגה ומשבר, המשבר הוא הדרך ולידה הוא הפרי, המטרה. חשוב להבין שהיה אמור להיות בעולם, שטעם הדרך תהיה כטעם הפרי, המטרה, התוצר, הלידה. ובגלל שהעולם ירד ממדרגתו, בגלל החטא, אז העולם עבר איזה שינוי ולא היה לו כוח, כלומר לעולם, לקבל את שיפעו של הקב"ה, ולכן הוא נשבר, "הותש כוחו" של העולם, של העץ ושל הירח, ושל האדם, ושל כל דבר שהיה, זה כמו לשים אבטיח גדול על צלוחית קטנה, היא תשבר, היא לא ברת קיבול מספיק מתאים בשביל האבטיח, כך העולם שנשבר, הוא לא בר קיבול מספיק, וזה נקרא חטא, הוא חוטא למטרה, המטרה היא שטעם העץ יהיה כטעם הפרי, הדרך היא תהיה מתוקה כמו המטרה, שלא יהיו חבלי לידה כואבים אלא חלקים וזורמים וכל משבר בעולם לדורות לא יהיו בצורת שבר אלא חלקים וזורמים, והתיקון גם יהיה גם בצומח וגם הדומם. ולכן גם התוצאה היא הקללה של אדם וחוה, אדם צריך לעמול על לחמו, ושוב הדרך אל המטרה, וחוה שקבלה את הגזירה של חבלי לידה, כמו שאמרנו, הדרך אל המטרה, וגם המשבר הזה הולך ויתוקן בזמן תיקונו של העולם, לא הייתה כאן שום "פשלה" ח"ו, ישנה מטרה של בורא עולם, שאחרי השבר הגדול תהיה לידה גדולה שאחרי כל שבר בא לידה. אף אחד לא האשים אותם, אלא ירידת האדם ועולם גרמו לכך שגם הצומח והדומם יעברו משבר מוסרי גדול, ששיך לתיקון האדם והעולם ואת זה כל האדם האנושי חווה כל חייו, ואת זה הוא צריך לתקן ואתו יתוקן כל העולם כולו, ואת זה נראה לעתיד לבוא בעזרת ה. ומתוך כל תיקון האדם והעולם, זה גם יושפע על הצומח וגם על הדומם, כמו שהובטח בנביא, "והיה אור הלבנה כאור החמה ואור החמה יהיה שבעתים כאור שבעת הימים ביום חבוש ה  את שבר עמו ומחץ מכתו ירפא" במהרה בימינו אמן! חן chencorcos gmail.com
שאלה: את אשר אסרת התרתי: באיזו תפילה של יום הכיפורים אנו מבקשים סליחה מהקב"ה שאסרנו את מה שהוא התיר והתרנו את מה שהוא אסר? עידית
תשובה: זהו וידוי של רב ניסים גאון. הספרדים אומרים אותו בשחרית ביום כיפור והאשכנזים בתפילת יום כיפור קטן (לפני ראש חודש) "כי הייתי כבן סורר ומורה לפניך. ועושה הרע בעיניך כעבד מורד באדוניו. כתלמיד חולק על רבו. ואת אשר טהרת טמאתי. את אשר טמאת טהרתי. את אשר התרת אסרתי. את אשר אסרת התרתי. ואת אשר אהבת שנאתי. ואת אשר שנאת אהבתי. את אשר הקלת החמרתי. ואת אשר החמרת הקלתי. את אשר קרבת רחקתי. ואת אשר רחקת קרבתי. כי להכעיסך עשיתי. ובעזות מצח באתי לבקש מחילה מלפניך. שמתי פני כחלמיש (ואדע כי לא אבוש). ואני עליך בטחתי ה  אמרתי א-להי אתה. ונשענתי על רובי חסדיך. וקויתי לסליחתך. כי אתה ה  אל רחום וחנון ארך אפים ורב תסד ואמת ומרבה להטיב."
שאלה: ברכת המפיל לאשכנזים: האם אשכנזים נוהגים לומר ברכת המפיל? ראיתי דעות לכאן ולכאן, עם שם מלכותו ובלי, וכאלה שאומרים שלא לברך כלל. יש לציין כי קורה לי לעיתים לא להירדם בלילה (כמובן שבמיוחד במוצ"ש). ולכן אני קם וממשיך בעיסוקיי עד שהשינה תחטוף אותי שוב. האם נכון שאומר ברכת המפיל? ואם כן, האם להזכיר שם מלכות?
תשובה: אשכנזים מברכים המפיל בשם ומלכות, וגם אם בטעות לא נרדמת אין בכך בעיה למעשה אם כי עדיף לסמוך את הברכה לשינה ממש ככל הניתן. חלק מהספרדים נהגו להמנע מלומר המפיל בשם ומלכות, וחלקם נהגו להמנע מלומר זאת לאחר חצות, וחלקם אומרים תמיד במלוא הנוסח.
שאלה: בין המצרים: האם מותר ללכת לסרט בזמן שבין י"ז בתמוז לר"ח אב.?!
תשובה: אקשר אותך לתשובה בנושא:
שאלה: שבת: אתמל פתחתי חטיף שוקולד ובטעות קראתי את האותיות עכשיו זה חילול שבת או החמרה?. זה היה בטעות.
תשובה: זו החמרה. ולהלן הרחבה ומקור התשובה מספר פניני הלכה מאת הרב אליעזר מלמד שליט"א ועיין בספר באתר ישיבת הר ברכה אייל משה יש אומרים שאסור לפתוח אריזות מאכל באופן שיגרום לקריעת אותיות או ציורים, ורק כאשר יש סיכוי שהאותיות והצורות לא יקרעו, מותר לפותחן בשבת (עפ"י ט"ז). ויש אומרים שאין בזה שום איסור, מפני שבפועל כל חלקי האותיות נותרו ורק הורחקו זה מזה (עפ"י רמ"א). לכתחילה ראוי להחמיר, אבל כשאין דרך לקרוע את האריזה בלא לקרוע אותיות, אפשר להקל, הואיל והקורע אינו מעוניין למחוק, והדבר נעשה כדרך קלקול.
שאלה: בגרויות: אני לומדת באולפנה(מסיימת י ) במרכז הארץ וברוך ה מוציאה ציונים טובים ברוב המקצועות. פרט למקצוע,שמבחינה אוניברסיטאית הוא אולי המקצוע החשוב ביותר,והוא אנגלית. ברוך ה,אני ב5 יחידות בגרות, נורא חשוב לי ולהורים שלי להישאר שם. ולעשות את בחינת הבגרות בהצלחה ב יא-יב. אני מרגישה שאני באמת עושה מאמצים כדי ללמוד ולהשקיע ולא ככ מרגישה שזה מניב פרות. וזה גורם ללחץ וצער. האם יש מקור בתנ"ך שעוזר בסוגיה כזו? האם בלי קשר,אתה יודע? אולי תפילה מסיומת,טיפ,מנהג,מצווה וכו שיכולים לעזור לי. רבה! ישר כוח אמיתי:-)
תשובה: הקב"ה מקשה על הרבה מאוד אנשים. יש קשיים גדולים ויש קשיים קטנים. יש מחלות ונכויות, יש הורים קשים, יש עוני ומחסור. המזל הגדול שלך שהקושי שהקב"ה הביא לך הוא קושי שיש לך דרך לפתור אותו. אמרו ח "יגעת ומצאת תאמין". אין לך ברירה אלא לעמול קשה על אנגלית. עכשיו, בחופש, הזמן להשלים פערים, ולהתקדם אפילו מעבר לנדרש, כדי ששנה הבאה תהיה יותר קלה עבורך. את יכולה לחפש דרכים לעשות את הלימוד יותר מענין: לראות סרטים או לקרוא ספרים באנגלית (לפי הרמה שלך). לחפש חברה דוברת אנגלית ולשוחח אתה. לשוטט באתרים בשפה האנגלית. מאז ומעולם מוכר עם ישראל כעם חכם - אחת הסיבות לכך שאנחנו מבינים שכדי לדעת צריך פשוט להשקיע בלימודים. לאחר ההשקעה בלימוד צריך גם להתפלל - את יכולה לכוון בברכת "אתה חונן לאדם דעת" שהקב"ה יסייע לך להצליח ללמוד ולדעת אנגלית.
שאלה: תפילין: הבוקר סידרתי את חדרו של בני וכשהרמתי את הטלית נפלו התפילין כשהם בתוך הנרתיק לרצפה. מה עלי לעשות?
תשובה: מאחר והם היו בתוך הנרתיק אין חיוב לעשות דבר, אך נהוג לתת צדקה. (ילקו"י תפילין סימן מד הערה ב ). אם המכה היתה חזקה מאוד - יש לתת את התפילין לבדיקה שלא ניזוקו.
שאלה: ערלה: קבלתי מלאי פירות מירקן שאת כל הפירות קונה בשוק הסיטונאי בלבד ויש לו תעודת הכשר רגילה האם יש לחשוש לערלה בפירות ומה הדין לגבי דובדבנים?
תשובה: עיין בטבלת הערלה של פירות הקיץ
שאלה: יש לי בראש תמונה לא צנועה.: הרב. יש לי בראש תמונה לא צנועה. וקשה לי בשמירת הברית בגלל זה. מה אפשר לעשות בשביל להוציא את כל התמונות ושיהיה בראש רק דברים טהורים ולא דברים עם טומאה.
תשובה: ב"ה, כדי לנקות את הראש צריך להכניס דברים טהורים ואז נסים כל הצללים. הכי חשוב ללמוד תורה במיוחד אמונה ומוסר. כל פעם שצצה לך תמונה לא צנועה תמיר אותה בדמיון כשר, איזה אירוע או מראה שאתה אוהב. דני ארגמן
שאלה: חלאקה בשנת אבל: לרב, במשפחתינו נהוג לחגוג חלאקה ברוב עם (כולל סיור כלשהוא וארוחה) לפני כשבועיים נפטר חמי ולצערי נאלצנו לדחות את החלאקה של בננו לאחר תשעה באב (שזה גם לאחר השלושים). שאלתי היא האם במקרה כזה שאבי הבן אבל וכך גם אחיו ניתן בכלל לקיים חלאקה והאם ישנה אפשרות לקיים ארוחה כלשהיא לאחריה? כמו כן האם ניתן לקיימה בבית או שעדיף במקום אחר. ריקי
תשובה: מותר לעשות את החאלקה, אולם אין לעשות אחריה סעודה עם האבלים שכן זו סעודת שמחה. לאכול מעט כבדרך אגב מותר (ללא מוזיקה), אולם לשבת לאכול אסור
שאלה: דיני אבלות: מותר בתקופת אבלות על אמא לצאת לחופש ללא מוזיקה או מסיבות למטרת מנוחה נפשית?
תשובה: מהשמים תנוחמי מותר המקום ינחמך ולא תוסיפו לדאבה עוד דוד לוי 098987548
שאלה: ימי בין המיצרים -תחנונים בחצות: שמעתי שבימי בין המצרים בחצות היום צריך להגיד סליחות זה נמצא בתיקון חצות יש הוספה לבין המצרים השאלה שלי זה האם בחצות היום צריך להגיד את התיקון חצות שכתוב בסידור זה לא ללילה?או שצריך בחצות ימי המצרים להגיד רק את התוספת? איזה קטע להגיד? הרב
תשובה: לך תשאל את מי שממנו שמעת דברים אלו. לא כדאי לשמוע או לשאול כמה רבנים - זה לא נכון לעשות וזה בד"כ מבלבל דוד לוי
שאלה: איסורי שבת: אני בחורה שומרת מסורת ומתחזקת, לכן אני מתנצלת אם חלק מהשאלות יישמעו מצחיקות או ברורות מאליו. 1. היכן אני יכולה למצוא ספר שכתוב בצורה פשוטה ומכיל את הלכות ואיסורי שבת? האם זה שונה בין עדות? (אני תימניה) 2. האם מותר לשטוף את הכלים בשבת במים חמים? (ישנם ימים שאני פותחת את הברז והמים ממש רותחים, גם כשאני מעבירה לקרים). 3. איך אני אמורה לנגב את השולחן מלכלוכים פירורים כשאסור לי להשתמש במטלית לחה? 4. האם איסור מריחה אומר שגם אסור לי לשים קרם הגנה נגד השמש בשבת? 5. האם מותר לצחצח שיניים בלי משחה בשבת? 6. האם מותר להעביר חוט דנטלי? מראש על הסבלנות.
תשובה: לך תזכי למצוות. כל אלפי השאלות שאני עונה כאם תכליתן מבחינתי לענות ולעזור במצבים כמו שלך, השאר יכולים להסתדר. ואני מציע לך להתקשר אלי הביתה (עדיף בוקר צהרים). את יכולה להתקשר אלי בכל עת ובכל שעה שאני בבית -098987548 ולקבל הדרכה ויעוץ בטלפון. לשאלותיך - 1. פניני הלכה מהר אליעזר מלמד. 2. אסור לפתוח כלל את ברז המים החמים בשבת! מים חמימים שבאים מהברז הקר - מותר לפתוח ולהשתמש ואפילו הם חמים מאד. 3. אפשר להשתמש במטלית לחה ולא רטובה ואפשר ל"טאטא  אותם ביד או במברשת. אם מדובר בבית שלך (ולא בבית הוריך) - ניתן לפרוס על השולחן ניילון ולזרוק אותו בסוף הארוחה. 4. נכון. 5-6 מותר בתנאי שבד"כ אצלך לא יוצא דם בצחצוח השינים. אם אצלך ברוב הפעמים יוצא דם בצחצוח - אסור לך לצחצח שינים בשבת ואת יכולה רק לשטוף את הפה במי פה להסבר נוסף את יכולה להתקשר אלי בהצלחה ו רבה דוד לוי
שאלה: אמן יהא שמיא.מודים אנחנו לך: יש לי 2 שאלות בעניין התפילה: א. איך צריך לענות אמן יהא שמא רבא?האם מספיק להגיד אמן יהא שמא רבא או שצריך להוסיף גם יתברך או שבכלל צריך להמשיך עד דאמירן בעלמא,הרב אפשר בבקשה לרשום את הדעות השונות? ב. כשאומרים מודים אנחנו לך יש שם קטע צורנו צור חיינו,ומגן ישענו אתה הוא לדור ודור נודה לך ונספר תהילתך על חיינו. השאלה אם המילים לדור ודור שייכות לפסקה מקודם ואז אנחנו אומרים לה שהוא מגיננו לדור ודור או שמא המילים לדור ודר מתייחסים לזה שאנו מודים לו בכל דור ודור? כבוד הרב
תשובה: א. חילוקי מנהגים ישנם בעניית "יהא שמיה רבא" וכו. למנהג אשכנז ותימן (בלדי) מסיימים "לעלם ולעלמי עלמיא", למנהג חסידים ותימן (שאמי) אומרים גם "יתברך", ולמנהג ספרדים ממשיכים לומר עד "דאמירן בעלמא" ב. יש בזה מספר מנהגים ברוב הנוסחים אתה הוא לדור ודור. נודה לך וכו. ויש נוסח אתה הוא. לדור ודור נודה לך ונספר תהלתך. ויש נוסח - מגן ישענו. אתה הוא לדור ודור נודה לך. ולהרחבה לגבי הקדיש ראה בספר פניני הלכה מאת הרב אליעזר מלמד שליט"א באתר ישיבה הר ברכה אייל משה
שאלה: שמירת נגיעה בטעות: אני שומר נגיעה כבר כמעט שמונה חודשים ואני מקפיד בזה מאוד!! ורציתי לשאול אם מישהי נגעה בי בטעות באזור החולצה לדוגמה הניחה את היד שלה על הכתף שלי שלא ברצוני! האם עברתי על איסור?
תשובה: אשריך שאתה שומר את ההלכה כרצון ד. אם לא רצית שהיא תיגע בך והדבר נעשה ללא ידיעתך, אין בך עוון.